o
Derek Prince Risti elämässäni
Osa 2
Katsotaanpa miksi aika on paha. 2 Kor. 4:3 ja 4.
"Jos meidän julistamamme evankeliumi on peitossa,
se on peitossa niiltä, jotka joutuvat kadotukseen,
joiden mielen tämän ajan jumala on sokaissut ?
Mikä on se jumala, joka on sokaissut nämä ihmiset? Tietenkin saatana.
Ymmärrätte nyt, että saatana ei haluaisi ajan loppuvan.
Tiedättekö miksi?
Siksi, että niin kauan kuin tämä aika jatkuu, se on jumala.
Kun tämä aika päättyy, saatana lakkaa olemasta jumala.
Saatana tekee kaikkensa viivyttääkseen ajan loppumista.
Seurakunnan tuli tehdä kaikkensa jouduttaakseen ajan loppumista.
Mutta, jos saatana voi sokaista seurakunnan,
silloin emme tee Jumalan tahdon mukaan.
Heprealaiskirje 6:4-6 kertoo ihmisistä, jotka
ovat kokeneet samoja asioita kuin useimmat meistä.
Jakeessa 4 on viisi asiaa, jotka ihmiset olivat kokeneet:
he olivat päässeet valoon, maistaneet taivaan lahjaa,
tulleet osallisiksi Pyhästä Hengestä,
nauttineet Jumalan hyvää sanaa ja kokeneet tulevan ajan voimia.
Kun olemme päässeet Pyhän Hengen makuun,
olemme maistaneet tulevan ajan voimia.
Tuon kokemuksen myötä meidät nostetaan
tästä ajasta tulevaan aikaan
ja pääsemme jossain määrin kokemaan
millaista tulevassa ajassa on.
Asiaa on hankala selittää, mutta Paavali sanoo, että
ruumis, joka meillä on tässä ajassa, on ajallinen
(sielullinen) ruumis, 1. Kor. 15.
Tämä ruumis toimii niin kuin sielu sitä ohjaa.
Jos henkeni haluaa ruumiini tekevän jotain, niin
henkeni toimii sieluni kautta.
Kun Daavid halusi ylistää Herraa suullaan,
hänen henkensä puhui hänen sielulleen ja sanoi:
"Ylistä Herraa, minun sieluni"
Henki ei voinut ylistää Herraa ilman yhteistyötä sielun kanssa.
Tätä tarkoitan ajallisella (sielullisella) ruumiilla.
Mutta tulevassa ajassa meillä on hengellinen ruumis.
Ymmärrän sen niin, että henkemme ohjaa suoraan ruumistamme
eikä meidän tarvitse kuunnella sieluamme.
Jos haluan lentää toiselle planeetalle, ampaisen vain matkaan.
Minun ei tarvitse väitellä matkasta sieluni kanssa.
Johdatan teitä ymmärtämään, että kun olette saaneet Pyhän Hengen kasteen,
pääsette maistamaan tulevaa aikaa.
Kun puhutte kielillä Hengen antamin sanoin,
niin silloin, ehkä ensimmäistä kertaa, henkesi kontrolloi kieltäsi.
Kielesi ei tarvitse kulkea typerän mielesi pullonkaulan läpi.
Tästä syystä tämä on niin merkittävä kokemus.
Useimmille se on tämän ajan ainoa keino kokea
millaista on elää tulevassa ajassa.
Minun ei tarvitse ajatella, kun puhun kielillä.
Sieluni on tultava mukaan.
Jos sieluni kieltäytyy, silloin lihallinen mieli sanoo ei.
Jos sielu ei ole mukana, et voi puhua kielillä.
Sieluni on antautunut, ja kun haluan puhua kielillä, voin tehdä niin.
(Prince puhuu kielillä.)
En tiedä, mitä sanon, mutta tiedän, että sanat ovat hyviä, koska
Pyhä Henki antoi ne. Kun puhut Hengessä,
kielesi toimii niin kuin sen aina kuulukin toimia,
se antaa kunnian Herralle.
Pyhän Hengen kontrolloidessa kieltäsi et sano koskaan väärin.
Yritän vakuuttaa teitä, että tulevassa ajassa eläminen on erilaista.
Henkemme kontrolloi suoraan ruumistamme.
Typerä mielemme ei rajoita meitä.
Matteus 13:ssa on toinenkin ongelma, joka liittyy tähän aikaan.
Jakessa 22 Jeesus selittää kylväjävertausta ja
puhuu siemenestä, joka putoaa ohdakkeiden sekaan:
"Kylvö ohdakkeisiin tarkoittaa ihmistä, joka kuulee sanan,
mutta jossa sana ei tuota satoa, koska tämän ajan huolet ja
rikkauden viettelys tukahduttavat sen.
Tässä ajassa on murheita. Jotkut käännökset puhuvat huolista.
Mielestäni sana 'murhe' on hyvä.
Kun on liikaa kiinni tämän ajan asioissa,
Jumalan sana ei tuota sinussa hedelmää.
Se tukahduttaa Sanan.
Kiitos Jumalan, me pääsemme pois tästä pahasta ajasta.
Rom. 12:2:ssa Paavalilla on muutakin sanottavaa.
Room 12:2
"Älkää mukautuko tämän ajan menoon, vaan
muuttukaa, uudistukaa mieleltänne."
Älä ajattele tämän ajan ihmisten tavoin.
On opittava ajattelemaan toisin.
Aikamme ihmiset ovat kovin itsekeskeisiä.
Näin voi sanoa lähes koko maailmasta.
Ihmiset asennoituvat melkein mihin tahansa ajattelemalla omaa etuaan.
Ihminen, joka on muuttunut mieleltään, ajattelee toisin.
Mitä Jumala saa tästä?
Elämä ei ole enää itsekeskeistä vaan Jumalakeskeistä.
Lopuksi traaginen ja vakava asia:
Uskollinen Kristuksen palvelija ei voi rakastaa tätä aikaa.
2. Tim. 4, Paavalin surullisimpia sanoja.
Paavali on jo vanha, hän on vankilassa
odottamassa oikeudenkäyntiä ja mahdollista teloitusta.
Hänellä on vain muutama uskollinen työtoveri.
Näistä yksi on Demas, johon Paavali on luottanut.
Sitten Paavali sanoo kaiken yhdellä lauseella.
2. Tim. 4:10: "Demas on tähän aikaan mieltyneenä jättänyt minut."
Jos rakastat tätä aikaa, et voi olla uskollinen Jumalalle.
Tiukan paikan tullen otat väärän suunnan.
Hyvin syvällinen ajatus.
Nyt kysyn teiltä, rakastatteko missään määrin tätä aikaa?
Elättekö ikään kuin tämä aika kestäisi iäti?
Oletko pannut kaikki yhden kortin varaan tässä ajassa?
Jonain päivänä korttisi voi olla tipotiessään.
Jatkan vielä vapautumisesta. Gal. 2:19.
Huomioideni mukaan kristittyjen on ehkä vaikeinta ymmärtää tätä.
Olen käyttänyt monia tunteja saadakseni kristityt
ymmärtämään jakeen merkityksen.
En tiedä olenko siinä onnistunut.
Gal. 2:19 puhuu toisesta vapautuksesta,
vapautuksesta lain alaisuudesta.
"Lain vaikutuksesta minä kuolin, mutta kuolin vapaaksi laista
elääkseni Jumalalle." Miksi Paavali sanoo, että
lain vaikutuksesta kuolin vapaaksi laista?
Siksi, että laki langetti minulle kuolemanrangaistuksen.
Lain vaikutuksesta kuolin. Kun kuolin, se oli lain loppu.
Perimmäinen, mitä laki voi tehdä, on langettaa kuolema.
Sen jälkeen olet vapaa laista.
Olipa tililläsi yksi tai kuusikymmentä murhaa,
jos sinut on teloitettu, niin laki on kohdallasi täyttynyt.
Muuta pakotietä ei ole lain alta kuin kuolema.
Teloitus, joka pantiin toimeen 2000 vuotta sitten,
on Jumalan ihmeellistä armoa.
Kun Jeesus kuoli, minäkin kuolin Hänessä.
Hän kärsi puolestani kertakaikkisen lain rangaistuksen,
jotta minä olisin vapaa lain vaatimuksista.
Viime jaksossa opetin, että Kol. 2:ssa laki on naulittu ristille.
Laki ei ole enemmän kuin risti.
Laki voi seurata sinua ristille, se voi ajaa sinua takaa,
se voi vainota sinua, syyttää sinua, tuomita sinut,
mutta kun pääset ristille, olet vapaa laista.
Enää ei ole tuomiota. Se on siinä.
Paavali sanoo, että "lain vaikutuksesta minä kuolin,
mutta kuolin vapaaksi laista elääkseni Jumalalle".
Kun tätä analysoi, merkitys on selvä.
Jos elät laille, et elä Jumalalle. Jos elät Jumalalle, et elä laille.
Et voi elää molemmille.
Näitä kahta ei voi yhdistää.
Tämä on selvimpiä ja toistetuimpia toteamuksia Uudessa Testamentissa,
mutta siitä huolimatta kristityt ovat siitä täysin ulalla.
Se aiheuttaa heille shokin.
Sanoin hiljakkoin joukolle kristittyjä,
ja sanoin sen ihan arkisesti yrittämättä dramatisoida, että
kristinusko ei ole sääntöluettelo. Heidän kasvoiltaan näkyi hämmennys.
Jos olisin sanonut, että Jumalaa ei ole olemassa,
he olisivat järkyttyneet vähemmän.
Olen käsitellyt tätä, koska olen taustaltani filosofi.
Heti kun olin pelastunut, tajusin, että Uuden Testamentin
kenties ratkaisevin yksittäinen teema on lain ja armon suhde.
Se ei ole ihan yksinkertainen asia.
Vaikeutemme käsittää se johtuu varmaan siitä, että
emme ole tottuneet ajattelemaan Jumalan tavoin.
Ei se ole monimutkaista, meidän on vain säädettävä ajatteluamme.
Jos näkisitte nyt naamanne, niin järkyttyisitte.
Katsokaa Gal. 3:11-12.
Nämä ovat sen kappaleen päätösjakeet,
jossa galatalaiset ovat kirottuja lumouksen takia.
"On selvää, ettei kukaan tule Jumalan silmissä vanhurskaaksi
lakia noudattamalla sillä uskosta vanhurskas elää."
Pystyn lukemaan UT:ia kreikaksi.
Aloin lukea kreikkaa 10-vuotiaana ja opiskelin sitä 16 vuotta.
Jos pystytte lukemaan alkukielellä, niin voitte tarkistaa.
Useimmissa kohdin UT:ia sana laki on käännetty
ikään kuin se tarkoittaisi vain Mooseksen lakia.
Luen edellisen jakeen uudelleen:
Kukaan ei tule vanhurskaaksi noudattamalla lakia yleensä.
Paavali tarkoittaa paitsi Mooseksen lakia myös
mitä tahansa lakia.
Minkään lain noudattaminen ei tee meistä vanhurskaita.
Turha edes yrittää.
Paavali jatkaa jakeessa 12:
"Laki ei rakenna mitään uskon varaan, vaan:
Joka tekee mitä laki vaatii, saa siitä elämän."
Jos pystyt noudattamaan koko lakia koko ajan, olet vanhurskas.
Tähän ei ole kukaan pystynyt.
Jos noudatat laki joltain osin jonkin aikaa,
se ei tee sinua vanhurskaaksi.
Vaihtoehtoja on kaksi:
Tulet vanhurskaaksi joko noudattamalla lakia tai uskon kautta,
mutta et voi sotkea näitä keskenään.
Paavali kirjoittaa pienen vertauksen Aabrahamista ja hänen perheestään.
Hän ottaa esimerkiksi Ismaelin,
orjattaren lapsen, joka on eräänlainen lain tuote,
ja Paavali vertaa Hagaria Siinainvuoreen, missä laki annettiin.
Saara symboloi Henkeä,
yliluonnollista syntymää, josta tuli Iisak, armon lapsi.
Paavali tähdentää, että kun Iisak syntyi, Ismaelin oli lähdettävä.
Molemmat pojat eivät saaneet asua samassa perheessä.
Paavali lainaa Jumalan itsensä sanoja:
"Aja pois orjatar ja hänen poikansa."
Perheestä ei lähtenyt vain Ismael vaan myös Hagar.
On siis valittava, kumman antaa asua talossaan,
Ismaelin vai Iisakin, armon lapsen, yliluonnollisesti syntyneen?
Ismael oli parasta mihin Aabraham kykeni,
mutta se ei riittänyt. Sinunkaan yrityksesi eivät riitä.
Voit yrittää ja hikoilla ja raataa ja jopa rukoilla, mutta se ei riitä.
Jos haluat armon, laki on jätettävä. Ymmärrätkö?
Tämä on niin syvällistä, että useimmat meistä haluaisivat
pitää kiinni molemmista. Pikkuisen armoa ja pikkuisen lakia.
Jumala sanoo, ettei se käy, en hyväksy sitä.
Ellet pysty luottamaan armoon täysin, et luota armoon lainkaan.
Jos sinun pitää auttaa armoa lailla, et oikeasti koe armoa.
Katsotaan nyt Rom. 6:6-7.
Tässäkin on kyseessä vapautus. "Tiedämme, että ...."
Tiedätkö sen vai et?
"Tiedämme, että vanha minämme on
yhdessä Hänen kanssaan ristiinnaulittu, jotta tämä
syntinen ruumis menettäisi valtansa emmekä enää olisi synnin orjia."
Missä ja milloin vanha minämme ristiinnaulittiin?
Silloin, kun Jeesus kuoli ristillä. Se on historian tosiasia.
Sitä ei voi muuttaa, mutta sen tietäminen ja uskominen
voi muuttaa sinut.
Tiedäthän, että koko evankeliumi perustuu historiallisiin tosiasioihin -
toisin kuin melkeinpä mikä tahansa muu maailman uskonto.
En tunne yhtään maailman uskontoa, joka perustuu tosiasioihin.
Ne ovat järjestelmiä, teorioita, ilmestyksiä vailla yhteyttä
mihinkään historian ajanjaksoon.
Evankeliumi perustuu historiallisiin tosiasioihin.
Se on joko totta tai valetta. Minä uskon, että se on totta.
Paavali sanoo, että ennen kuin vanha luontomme, Aatamin luonne,
kapinoitsija, jota kutsutaan vanha minäksi, on kuoletettu,
siihen asti olemme synnin orjia.
Ainoa tapa päästä synnin orjuudesta
on tehdä jotain vanhalle minälle, joka on kapinallinen.
Olen monesti sanonut, että Jumalan ratkaisu on teloitus.
Hän ei tee vanhaa minä paremmaksi, ei lähetä sitä kirkkoon,
ei opeta sille kultaista sääntöä vaan teloittaa sen.
Jumalan armoa on se teloitus, joka tapahtui silloin kun
Jeesus kuoli ristillä. Se on Jumalan armoa.
Paavali jatkaa seuraavassa jakeessa:
"Se, joka on kuollut, on näet päässyt vapaaksi synnin vallasta."
Näin tämä käännetään melkein kaikissa Raamatun versioissa.
Mutta reunahuomautuksessa sanotaan, että
"on tullut vanhurskaaksi synnin vallasta",
sillä heti kun olet kärsinyt lopullisen rangaistuksen,
olet vapaa ja vanhurskas. Laki on voimaton sinua vastaan.
Kuolema on ulospääsy lain ja synnin vallasta.
Rom. 6:14: "Synti ei enää ole teidän herranne, sillä
te ette ole lain vaan armon alaisia." Minkä alaisena sinä olet?
Et voi olla sekä lain että armon alla.
Jos olet lain alla, et ole armon alla. Jos olet armon alla, et ole lain alla.
Paavali sanoo selkeästi, että jos olet lain alla, synti on sinun herrasi.
Tämä hämmästyttää, mutta näin se on.
Jos olet lain alla, yrität parhaasi omin voimin, eivätkä ne riitä.
Voimasi ovat kuin Ismael, et koskaan pääse Jumalan suosioon.
Rom. 7:5-6
"Silloin, kun vielä olimme turmeltuneen luontomme vallassa,
ruumiissamme vaikuttivat lain herättämät syntiset himot ja
kannoimme hedelmää kuolemalle." Kuulitko?
"Lain herättämät syntiset himot vaikuttivat ruumiissamme."
Hieman jäljempänä Paavali selittää, että "himo olisi ollut
minulle tuntematon asia, ellei laki olisi sanonut: 'Älä himoitse'.
Saatuaan lain käskystä aiheen synti herätti minussa kaikenlaisia himoja."
Eli, kun sinua on kielletty tekemästä jotain, niin
se saakin sinussa herruuden.
Synti syntyy laista niin kauan kuin luotamme omiin voimiimme.
Lue koko Rom. 7. luku, jotta todella ymmärtäisit tämän.
Seuraava jae: Mutta kun nyt olemme päässeet vapaiksi laista?
Päässeet vapaaksi mistä? Laista.
Nyt en tarkoita maallista lakia.
Tämä ei suinkaan tarkoita, että voisimme rikkoa maallista lakia.
Puhumme laista, jonka kautta tulemme vanhurskaiksi Jumalan edessä.
Mielestäni kristittyjen tulee olla lakia noudattavia henkilöitä.
"Mutta kun nyt olemme päässeet vapaiksi laista,
kuolleet pois siitä, mikä piti meitä vallassaan,
palvelemme Jumalaa uudella tavalla, Hengen mukaan,
emme enää vanhalla tavalla, lain kirjaimen orjina."
Paavali ottaa esimerkiksi naimisissa olevan naisen.
Niin kauan kun hänen miehensä elää,
jos hän menee naimisiin toisen kanssa, hän tekee aviorikoksen.
Lain alla me olimme naimisissa lihallisen luontomme kanssa.
Olimme sitoutuneet tekemään kaikkemme lihassa.
Niin kauan kuin lihallinen luontomme oli elossa,
emme olleet vapaita naimaan ketään muuta.
Ristillä lihallinen luontomme kuoletettiin.
Voitko sanoa: Ylistys Jumalalle?
Näin olemme vapaita naimaan toisen.
Kuka on se toinen? Ylösnoussut Kristus.
Kun olimme naimisissa lihan kanssa, saimme aikaan lihan tuotetta.
Nyt olemme naimisissa ylösnousseen Kristuksen kanssa.
Saamme aikaan Hengen tuotetta.
2. Kor. 3:3.
Pidän siitä, mitä Paavali sanoo Korintin kristityille
"jos haluatte tuntea minun teologiaani, menkää Korinttiin.
Löydätte sen kirjoitettuna niiden ihmisten elämään,
joille olen julistanut evankeliumia." Tällainen teologia miellyttää minua.
Korinttiissa entiset haureuden harjoittajat, avionrikkojat,
parittajat, homot, juopot ja kiskurit elävät jumalallisesti.
Siinä on minun teologiani, minun opetukseni tulos."
Kun muinainen maailma halusi tietää, mihin Paavali uskoi,
hän kehotti menemään Korinttiin. En halua vähätellä sitä teologisesti.
Sitten Paavali jatkaa:
"Olettehan te selvästi Kristuksen kirje, jonka kirjoittamisen Hän uskoi meille.
Tätä kirjettä ei ole kirjoitettu musteella vaan
elävän Jumalan Hengellä, ei kivitauluihin vaan ihmissydämiin."
Tässä on lain ja armon ero.
Laki on kivitaulut, jotka kehottavat yhtä ja kieltävät toista
ja me sanomme: selvä, teen tämän, mutta en tuota,
ja me epäonnistumme, koska
sisällämme on kapinallinen, joka ei toimi niin kuin pitäisi.
Armo ei sanele ulkopuolelta, että tee tuo.
Pyhällä Hengellä armo kirjoittaa Jumalan lain sydämeen.
Kun laki on sydämessäsi, niin elät sen mukaan.
Salomo sanoi: Ennen muuta varjele sitä, mikä on sydämessäsi -
siellä on koko elämäsi lähde. Mikä mahtava ajatus!
En voi kirjoittaa sydämiinne sitä, mitä yritän teille sanoa, mutta
jos Pyhä Henki on läsnä, Hän kirjoittaa sydämiinne.
Kukaan ei omin ponnisteluin, teologialla tai julistuksella
voi muuttaa ketään, mutta Pyhä Henki voi kirjoittaa
sanan kuulijoiden sydämeen ja muuttaa heidät.
Ero on siinä, että laki on ulkopuolista, armo sisäpuolista.
Seuraavaksi Rom. 8:14: "Kaikki, joita Jumalan Pyhä Henki johtaa,
ovat Jumalan lapsia." Täysikasvuisia lapsia.
Mitä tulee tehdä, jotta olisimme Jumalan täysikasvuisia lapsia
sen jälkeen, kun olemme syntyneet uudesti?
Pyhän Hengen on johdettava meitä. Muuta tietä täysikasvuisuuteen ei ole.
Pyhän Hengen johdossa elämä on tällaista:
Jumala käskee meidät matkalle.
On kaksi vaihtoehtoa: Tarkka kartta tai opas.
Kartta on laki, mutta kuka on opas? Pyhä Henki tietenkin.
Olet nuori, vahva ja terve.
Sinulla on kaksi loppututkintoa yliopistosta.
Sanot: "Anna kartta, osaan lukea sitä, kyllä minä selviän."
Parin päivän kuluttua yöllä, pilkkopimeässä, kaatosateessa
seisot jyrkänteen reunalla etkä hahmota missä olet.
Silloin lempeä ääni kysyy: "Voinko auttaa sinua?"
Se on Pyhä Henki. "Pyhä Henki, tarvitsen apuasi, auta minua!"
Selviät pulmasta, pääset tielle, aurinko alkaa paistaa ja ajattelet:
"Olin tyhmä, ei olisi tarvinnut hätäillä. Katsonpa karttaa uudelleen."
Karttaan turvautuessasi huomaat, että opas on poissa.
Matka jatkuu ja pari päivää myöhemmin olet keskellä suota.
Joka askel upottaa syvemmälle ja mietit: "Mitä minä nyt teen?
Pyydän opasta auttamaan jälleen."
Opas tulee ja sanoo: "Annas kun autan sinua."
Kertomus kuvaa kristityn elämää.
Miten monta kertaa me yritämme kartan avulla vaikka meillä on opas?
Saatat sanoa, että ilman lakia töppäilen.
Minä voin vakuuttaa: Pyhä Henki ei koskaan jätä sinua virheiden varaan.
Onko tämä selvä?
Jos olet täysin Pyhän Hengen johdossa, teet aina oikein.
Et voi luottaa omiin voimiisi, mutta Jumala on valmistanut
pakotien lain vaatimuksista Kristuksen ristinkuolemalla.
Vanha minämme ristiinnaulittiin.
Tämä on yleistoteamus, muta Paavali tarkentaa sitä:
"Lain vaikutuksesta minä kuolin,
mutta kuolin vapaaksi laista elääkseni Jumalalle."
Saamme yleisestä omakohtaisen tunnustamalla.
Haluatteko lopettaa tämän opetusjakson tunnustukseen?
Toista nuo sanat perässäni, jos todella olet samaa mieltä.
"Lain vaikutuksesta minä kuolin,
mutta kuolin vapaaksi laista elääkseni Jumalalle."
Toistakaa se vielä kerran. "Lain vaikutuksesta minä kuolin
vapaaksi laista elääkseni Jumalalle."
Hengitä syvään ja kiitä Jumalaa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä